钦定古今图书集成/理学汇编/文学典/第096卷 > 陈德雍
## 钦定古今图书集成/理学汇编/文学典/第096卷 > 陈德雍

按《江西通志》：“德雍，清江人，号龙潭老人，潜心古学，不
求人知。清江令闻其贤，欲见之，不至，后以祗役诸县。
令见其名，问之，曰：‘往役，义也，往见不义’。令咨嗟称善，
时以为有孔仲山之风。吴康斋尤雅重之。陈白沙尝
以《周易》疑义质于康斋，康斋曰：‘过清江可叩龙潭’。老
人如其言来谒，适雨中荷笠犁田相见，延至家，对床”
信宿，辨析疑难，《白沙》叹服。既去，德雍谓其子曰：“康斋
非知我者。”其介节如此。